A válogatottban 1999-ben debütált Magyarország ellen. Kerettag volt a 2004-es Eb-n, de nem játszott. A 2006-os vb-n három mérkőzésen kapott lehetőséget. 2007-ben Carragher 34 válogatott mérkőzés után úgy döntött, hogy visszavonul nemzeti csapattól. 2008-ban önéletrajzi könyvet adott ki "Carra" címmel. 2010-ben azonban elfogadta Fabio Capello meghívóját a válogatottba, így játszhatott a 2010-es labdarúgó-világbajnokságon két mérkőzést, ami után ismét, véglegesen bejelentette visszavonulását.